Apabila kita buat sesuatu kerana kita sukakannya,
itulah yang dinamakan keghairahan.
Hanya keghairahan dan keazaman. Tunjukkan kepada mereka kesungguhan awak.
Keluar ke padang, serbu dan seranglah mereka.
Bermain dengan berani dan yakin. Menangi perlawanan ini.
Kelab Bola Sepak Arsenal...
di pusat London Utara.
Ia antara kelab bola sepak terbesar di dunia.
Thierry Henry!
Gol yang hebat!
Sejarah penuh bergaya.
Pires. Mengagumkan!
Kejayaan yang luar biasa.
Merekalah juara.
Tiada tandingan.
Tak pernah tewas sepanjang musim Liga Perdana.
JUARA 03/04 P38 L0 - ABADI
Namun, baru-baru ini, keadaan tak begitu baik.
Buat pertama kalinya sejak lebih 20 tahun,
kelab ini takkan terlibat dalam bola sepak Eropah.
Para penyokong gelisah.
Kami biasanya terlibat dalam Liga Juara-Juara.
Tak boleh tidak.
Sekarang Europa pun tak dapat.
PUSAT LATIHAN
Pengurus mereka termuda dalam Liga Perdana.
Sebagai pengurus, kita akan tertekan dan dipersoalkan,
tapi saya sedia berjuang.
Serta pasukan yang termuda.
Pertama kali dalam sejarah,
Arsenal membenarkan kamera di sebalik tabir.
BERMAINLAH DEMI LENCANA INI
Hei.
Saya tak banyak cakap. Apabila bercakap, saya jujur.
Dalam musim yang ternyata cukup penting bagi kelab ini.
Sambil drama terbongkar di dalam...
Kad merah dilayangkan.
...dan di luar padang.
Apabila kalah bertarung, saya marah!
Kerana dah jadi perkara biasa!
Kelab ini telah memutuskan bahawa dia bukan lagi kapten.
Satu soalan bermain-main di kelab ini.
Adakah Mikel Arteta yang akan mengembalikan kegemilangan Arsenal?
Kita ada satu cabaran.
Cabaran indah yang patut disahut.
SEGALANYA ATAU TIADA ARSENAL
SUARA LATAR OLEH DANIEL KALUUYA
Ini permulaan baru bagi Arsenal.
Permulaan musim yang akan menyaksikan penyokong kembali ke stadium.
9 OGOS 2021
London Colney tapak latihan Arsenal,
tempat bermulanya persiapan.
Hei. Cédric, Sambi dah curi tempat letak kereta awak.
Kenapa awak pandang saya?
Siap berpakaian warna emas!
Oh! Itu dia.
Awak memang keemasan!
Memang anak emas!
Arsenal ada beberapa bintang terkenal.
Apa?
Termasuklah Kapten Kelab, Pierre-Emerick Aubameyang.
Tapi sebahagian besar skuad terdiri daripada pemain bawah 25 tahun.
Malah, Arsenal mempunyai skuad paling muda dalam Liga Perdana.
Antara pemain muda yang paling menarik...
ialah Bukayo Saka, berusia 19 tahun.
Sebaik saja ditinjau oleh Arsenal, saya hanya ada satu pilihan.
Saya masih ingat para peninjau mendekati ibu bapa dan memberi
kad dengan lambang Arsenal.
Saya masuk ke kereta dan bapa saya menunjukkannya.
Saya ambil kad itu lalu menyimpannya selama beberapa hari.
Semasa kecil, kita bermain untuk suka-suka,
tapi apabila dipanggil oleh pasukan yang kita tonton,
itu amat bermakna, jadi saya tak sabar untuk terus bermula.
Bukayo mewakili England dalam perlawanan akhir Kejohanan Eropah.
Dia yang membuat tendangan akhir dalam sepakan penalti.
Jadi, Bukayo Saka sekarang...
11 JULAI 2021
Inilah detik terpenting dalam bola sepak Inggeris sejak lebih 50 tahun.
Saka, saya yakin dengan awak. Awak begitu bagus sepanjang kejohanan.
Ayuh, kawan.
Pemain berusia 19 tahun ini mesti menjaringkan gol.
Selamat. Donnarumma menyelamat.
England gagal dalam tiga sepakan penalti berturut-turut.
Malangnya Bukayo Saka telah tersasar sepakan penentunya.
Sejak kegagalannya itu, Bukayo menjadi sasaran kecaman bersifat perkauman.
Prestasinya dalam kejohanan ini dan cara dia menghadapi kecaman
menjadikannya sebutan ramai.
Ya Tuhan.
Orang yang membuat sepakan penalti
ialah seorang wira. Tentulah lebih baik jika dia berjaya...
THIERRY HENRY PEMEGANG REKOD JARINGAN GOL ARSENAL
...faham-fahamlah.
Namun, bagi saya, kelakuannya sekarang serta sifat rendah dirinya,
sangatlah bagus kerana dia daripada akademi
dan dia memang pemain Arsenal yang sebenar.
Orang ramai tak menyedari tekanan apabila suatu permainan bergantung kepada kita.
Itu peranan kami semasa masuk ke padang. Itu peranan kami,
tapi orang ramai tak peduli tentang perasaan kami sebagai manusia,
dan ini menyukarkan keadaan.
Sebelum ini, saya ingat saya boleh buat perkara-perkara biasa,
tapi sekarang tak boleh lagi.
-Pinggan panas. -Terima kasih.
Cantik. Ya. Terima kasih.
Jika masak telur di rumah, ia masak sepenuhnya. Jadi...
Awak tak masak, kawan.
Siapa kata saya tak masak?
Saya kata saya buat apa semalam?
Dia kata, kononnya dia pergi ke Waitrose untuk beli barang masakan.
Kononnya...
Kawan, sumpah demi Tuhan.
Semua pekerja menunggu saya di luar.
Apa!
Mungkin mereka cam muka saya semasa masuk ke situ.
Awak tak pakai hud?
Saya dah pakai hud dan pelitup muka.
Mereka masih boleh cam awak?
Semasa saya nak balik...
Kesemua...
Lapan orang pekerja menunggu di luar pintu masuk.
Mereka bertepuk tangan?
Tak, sebaik saja saya keluar mereka kata...
"Boleh kita bergambar?"
Dahsyat, bukan?
Saya memakai hud dan pelitup muka.
Saya tak tahu nak buat apa lagi.
Susah juga...
Dulu, saya tak terfikir hal ini.
Saya cuma fikir tentang bola sepak,
saya langsung tak terfikir hal-hal di luar padang.
Pihak media dan sebagainya.
Tapi saya takkan mengubah apa-apa kerana,
impian saya telah menjadi kenyataan.
Skuad muda ini dipimpin oleh pengurus Liga Perdana termuda.
Bekas kapten Arsenal berusia 39 tahun, Mikel Arteta.
-Selamat pagi, Kelly. -Pagi, Mikel.
Arteta menghadapi tekanan.
Prestasi Arsenal tak konsisten sejak dia menjadi pengurus,
dan ini perlu berubah pada musim ini.
MIKEL ARTETA PENGURUS
Kelab ini berharap untuk sentiasa menang.
Kami mahu menjuarai Liga Eropah dan kami perlu meraih piala.
Awak sayap kita, halakan bola ke sini. Belakang tengah di mana?
-Di sana, ya? -Di sana.
Objektif utama saya ialah mendapatkan semula keyakinan peminat
yang telah pudar sejak beberapa tahun ini.
Bola sepak patut membawa emosi positif kepada orang ramai.
Jika kami berjaya buat begitu, sesuatu yang indah mungkin berlaku.
Tiga! Dua!
Saya rasa awak patut cakap,
"Helo, gembira dapat bertemu lagi, kita mulakan sekali lagi."
Dalam media, kebolehan Mikel sebagai pengurus sedang dipersoalkan.
Selamat pagi, semua.
Selamat pagi. Seronok berjumpa lagi untuk musim baharu.
Ini musim ketiga awak, bukan? Dah dua kali di tangga kelapan.
Adakah awak berasa inilah masanya untuk menunjukkan hasil?
Matlamat kami ialah memberikan versi terbaik secara konsisten,
yang akan meningkatkan kebolehan kami untuk menang.
Itu yang saya mahukan.
Hari Jumaat, menewaskan Brentford,
kami berusaha gigih beberapa minggu ini
untuk bersedia sebaik mungkin.
Saya tahu anda mahu melihat hasilnya, jadi nantikanlah permulaannya.
-Terima kasih, Mikel. -Terima kasih.
BRENTFORD LWN ARSENAL
STADIUM KOMUNITI BRENTFORD 13 OGOS 2021
Perlawanan pertama Arsenal dengan Brentford yang baru masuk ke liga.
Mereka menjangkakan kemenangan,
tapi COVID telah mengganggu persediaan mereka,
dan keadaan jadi semakin teruk.
Jika anda belum tahu,
Pierre-Emerick Aubameyang dan Alex Lacazette
tak turut serta malam ini kerana tak sihat.
Perarakan Black Lives Matter sebelum perlawanan juga
akan diteruskan pada musim ini.
Lega melihat anak muda kita Bukayo Saka di bangku sana.
Dah bermula.
Arsenal bermula dengan baik dan menguasai pihak lawan.
Tapi selepas 20 minit...
Gol untuk Brentford.
Arsenal melawan.
Selepas 60 minit, Mikel membawa masuk Bukayo Saka.
Itu bukan saja penyokong Arsenal,
itu juga semua penyokong Brentford...
PENYOKONG BEES MENENTANG RASISME
...bersorak menyambut Bukayo Saka sejak tersasar sepakan penalti itu.
Dia tak berjaya membantu Arsenal.
Saka menuju ke sebelah kiri
lalu ditarik ke seberang sana Granit Xhaka menyepak rendah,
tapi tersasar di luar tiang.
Sørensen membaling jauh
yang melantun ke kawasan penalti dan masuk!
Gol kedua bagi Brentford!
Harapan Mikel untuk memberi
permulaan positif pada musim ini musnah.
Penyokong Arsenal dah mula melambai. Mereka sedang beredar.
Bagi mereka, kekalahan terhadap Brentford tak dapat diterima.
Kejatuhan bermula.
Memalukan sungguh.
Kita tercorot dalam liga ini.
Mereka menang!
Mereka menang dua kosong melawan Arsenal.
Mereka pasti tertekan.
Tiada alasan lagi,
seterusnya melawan Chelsea, Manchester City,
rasanya sebab itulah
Mikel Arteta pasti menghadapi tekanan,
setimpal mahupun tidak, itu hakikatnya.
Pagi.
Sebagai pengurus, kita pasti ada tekanan.
Kita sering dipersoalkan. Kita pasti perlu menangani masalah.
Itu tugas saya dan saya benar-benar mahu mempertahankan kelab ini.
Saya mahu mempertahankan pemain dan penyokong.
Mereka pun sama dan kami akan berusaha bersama.
Buang Kroenke, kami nak buang Kroenke.
PERSETANKAN PROSES INI.
Hubungan antara penyokong dan kelab
semakin teruk menjelang April 2021.
Para peminat menentang pilihan kelab
mempersetujui penyertaan ke Liga Super Eropah yang baru dicadangkan.
Kemarahan peminat banyak ditujukan kepada pemilik kelab,
keluarga Kroenke.
Patutkah kelab bola sepak dimiliki orang yang tak peduli? Saya tak faham.
Kenapa kita dimasukkan ke Liga Super? Tolonglah.
Sukan dan Hiburan Kroenke ditubuhkan oleh Stan Kroenke.
Ia merupakan empayar sukan milik persendirian terbesar di dunia.
Syarikat ini dilaporkan bernilai sekitar sepuluh bilion dolar.
Manakala bagi Arsenal,
anak kepada Stan, Josh, ialah antara empat pengarahnya.
Apakah cabaran utama memiliki kelab bola sepak?
JOSH KROENKE PENGARAH
Nak mula dari mana?
Keluarga saya mengambil alih kelab ini pada tahun 2018.
Pasti ada waktu peralihan
dan kami takkan berjaya pada percubaan pertama.
Pasti ada cabaran dan kita harus cukup tabah untuk menghadapinya.
Buang Kroenke, kami nak buang Kroenke.
KROENKE KELUAR
Itu waktu yang amat sukar.
Kami tahu ramai orang tak puas hati dan itu menyedihkan.
Masih jauh perjalanan untuk meraih semula keyakinan peminat,
tapi kami sudah bermula di belakang tabir.
Josh terbang ke London untuk berjumpa dengan Pengarah Teknikal, Edu Gaspar,
dan CEO, Vinai Venkatesham.
Bersama lembaga pengarah Arsenal,
Josh telah meluluskan pelan naik taraf skuad pertama.
Seperti yang kita nampak, kita masih ada
banyak kerja yang perlu dibuat, rasanya.
Melihat situasi begitu...
Itu rancangan saya di penghujung jendela pemindahan,
untuk membersih dan mengimbang semula posisi itu.
Martin dah ada di sini
dalam posisi yang sangat penting
kerana sebelum ini Smith Rowe berada di posisi itu,
sekarang ada dua nombor sepuluh. Martin memberikan kefleksibelan.
Kita dah capai tujuan kita tentang profil umur skuad.
Melihat pemain kita, semuanya berumur 21, 22, 23, 24 tahun.
Josh dan lembaga pengarah Arsenal membayar £30 juta untuk pemindahan
pemuda berbakat luar biasa Norway, Martin Ødegaard.
-Awak gembira? -Ya. Mestilah.
Gembira dapat kembali?
Saya ada terdengar tentang gaji awak, dahsyat betul.
Kontrak dengan beberapa pemain muda lain berjaya diperoleh.
Albert Sambi Lokonga, 21 tahun, £15 juta.
Nuno Tavares, 21 tahun, £7 juta.
Kontrak baru paling mahal adalah untuk Ben White, 23 tahun,
yang berharga £50 juta.
Beberapa budak kecil asyik mengkritik saya,
-mereka kata saya tak patut diambil. -Yakah?
Mereka kata, "50 juta? Awak tak hebat pun."
Arsenal paling banyak berbelanja semasa jendela pemindahan ini
dan masih mencari pemain lain.
Rancangan utamanya akan lebih jelas
selepas jendela pemindahan ini.
Awak masih berlari laju, masih sedia bermain.
Sangat susah nak kejar.
Anda boleh nampak kami benar-benar mencari bakat muda,
yang boleh berkembang bersama kami.
-Apa khabar? Sihat? -Baik, Josh. Ya.
Ini minggu yang mencabar.
Ya.
Selepas kekalahan pertama, kita dah tahu
tsunami dah pun tiba pada hari pertama.
Awan sedang gelap.
-Helo. -Apa khabar?
-Baik, apa khabar? -Khabar baik.
Saya benar-benar ikhlas dalam pesanan teks saya,
abaikan semua itu, masa depan awak amat cerah. Pasti seronok.
Dia diberi tepukan di setiap stadium. Dia diberi tepukan.
Setelah 18 bulan tidak berada di Stadium Emirates,
penyokong dah kembali.
Pasti mencabar melawan pemenang Liga Juara-Juara Eropah, Chelsea.
Minggu ini melawan Chelsea, kemudian Man City.
Ini nampaknya bukan permulaan yang baik bagi awak musim ini.
Saya tahu ada orang berniat untuk menjatuhkan kami, mengkritik kami,
tapi kami tak kisah.
Siapa yang awak maksudkan? Bekas pemain?
Presiden Rwanda juga mengutuk permainan kalian minggu lepas,
katanya, "Arsenal tak patut sekadar sederhana."
Arsenal banyak berbelanja berbanding kelab lain.
Inikah cabaran terbesar sejak mengetuai Arsenal?
Para pemain mahupun awak tak berasa tertekan?
Jika bola sepak atau mana-mana sukan elit tiada tekanan,
kita dah tersalah pilih kerjaya.
Terima kasih, semua.
Bagus. Jelas dan berterus terang.
-Mereka agak mencabar hari ini. -Ya.
Hal Ramsdale itu pun terkeluar tadi.
Talk Sport, berita sukan.
Arsenal mengumumkan pengambilan penjaga gol, Aaron Ramsdale,
secara jangka panjang daripada Sheffield United.
Setelah lama berunding,
Arsenal bersetuju membayar £30 juta untuk penjaga gol Inggeris berusia 23 tahun,
Aaron Ramsdale.
Pagi.
-Awak seorang saja? Bagus. -Ya.
Dia perlu lulus pemeriksaan bersama doktor kelab, Gary O'Driscoll.
Silakan duduk.
-Tahniah diucapkan. -Terima kasih.
-Lama juga kami menunggu. -Ya.
Kami teruja dengan kedatangan awak.
-Awak pernah buat pemeriksaan? -Ya.
Awak penjaga gol, tangan kanan atau kidal?
Kanan.
-Kaki pula? -Kanan.
-Dah berkahwin, ada pasangan, ada anak? -Pasangan.
-Ada pasangan? -Ya.
Nanti saya akan beri nombor saya dan jika ada masalah
dengan awak, pasangan atau mana-mana ahli keluarga, apa-apa masalah
telefon saja saya, kita boleh selesaikan.
-Ada apa-apa kecederaan? -Tiada.
Bila kecederaan terakhir?
-Yang menghalang saya daripada bermain? -Ya.
Kalau dah tak ingat, baguslah.
-Lengan, siku? -Tiada.
-Pergelangan? -Tiada.
Jari, tangan, tak pernah patah...
-Pernah patah. -Ibu jari.
-Ada masalah sejak itu? -Tiada. Retak akibat bengkok.
Itu saja? Tiada kecederaan lain.
Awak pernah menjalani apa-apa pembedahan?
Groin? Hernia?
Saya patah tangan pada umur sepuluh tahun.
Bagaimana ia berlaku?
Lebih baik jangan tanya?
Terjatuh dari papan selaju semasa menuruni gelongsor.
Bagus.
Jelas awak bakal menjadi penjaga gol hebat. Saya suka.
Semasa saya bermain bola bersama ayah dan adik-beradik,
ayah saya tanya, "Nak bermain di mana?"
saya kata, "Di gol," dan dia kata, "Gilakah?"
Saya cuma mengangkat bahu.
Rasanya disebabkan keseronokan berguling di dalam lumpur.
Menyelamatkan bola, berkelakuan macam badut dan sebagainya.
Awak kenal sesiapa di sini?
Ben, Bukayo, Emile, Reiss...
-Semua melalui England? -Ya.
Saya juga kenal Rob sikit-sikit, semasa di Bolton.
-Awak di Bolton juga. -Semasa kecil.
-Tak sangka. -Ya.
Semasa berada di akademi di Bolton, mendapat beberapa kontrak
semasa berusia 12 hingga 16 tahun, kita sedar bahawa
kita berbakat kerana ada sebabnya kita berada di akademi,
tapi saya rasa hanya semasa berusia 17, 18 tahun,
prestasi saya semakin baik di Sheff United
dan saya benar-benar selesa di skuad itu,
barulah saya terfikir, "Mungkin saya ada peluang."
Enam bulan kemudian, saya di Bournemouth.
Sebelum dia di Bournemouth, mereka diturunkan.
Mereka banyak berbelanja.
Saya tak berapa faham tentang pemilihan Ramsdale.
Mereka asyik dipersendakan.
Saya telah mematikan semua komen di Instagram dan Twitter.
Tak perlu menghiraukannya.
Saya hanya perlu mendengar cakap pengurus,
dia memilih kami.
Saya perlu dengar cakap rakan-rakan dan keluarga
yang setia bersama saya semasa susah dan senang.
Orang memang iri hati, mudah berubah hati, ingat mereka lebih pandai.
Mereka mengelat, bersembunyi di sebalik papan kekunci.
Itu cuma jalan mudah.
Membacanya akan menjejaskan kita,
dan tentulah menjejaskan keadaan mental kita.
Nilailah saya di penghujungnya dan kita tengok kesudahannya.
ARSENAL LWN CHELSEA STADIUM EMIRATES - 22 OGOS 2021
Arsenal! Ayuh!
Arsenal...
Perlawanan liga kedua musim ini ialah menentang Chelsea.
Kapten Aubameyang dah kembali.
Dia pemain simpanan setelah menghidap COVID,
tapi pemain bernilai £50 juta, Ben White pula yang terkena virus.
Mikel memerlukan pasukannya cemerlang sebagai tuan rumah
jika tidak, penonton akan menentang mereka.
Persoalannya, berapa lama penyokong Arsenal tetap menyokong mereka
jika keadaan tak berubah.
Kerana jika Arsenal ada peminat pada musim lepas
kita pasti tahu betapa kecewanya mereka melihat pasukan mereka.
Tak seronok menyokong Arsenal sekarang.
KSI PENGHIBUR
Secara jujurnya, tiada apa-apa yang boleh dibanggakan.
Begitu banyak kekalahan, terutamanya setelah begitu banyak kemenangan,
dahulu kami sentiasa masuk ke Liga Juara-juara. Sedih betul.
Kenapa terus menyokong mereka?
Mestilah. Takkanlah tiba-tiba saya nak jadi penyokong Chelsea.
Atau Tottenham... Saya tak sanggup.
Ayuh semua. Jom. Kita boleh buat. Ayuh.
Ayuh. Dah nak mula.
Bertenang.
OK, minggu ini, kita semua kecewa.
Kita berasa kecewa kerana ramai orang melukakan perasaan kita.
Saya boleh nampak selepas perlawanan itu, betapa kalian terasa
dan saya sedih.
Saya bersedih bagi kalian dan staf,
dan semua orang yang mengambil berat tentang kita di kelab bola sepak.
Bukan untuk diri saya atau disebabkan kritikan.
Untuk kalian semua, kerana saya tahu betapa gigihnya usaha kalian.
Hari ini, kita berpeluang untuk membuktikan sesuatu
iaitu apabila semua orang menentang kita, kita akan bertambah kuat.
Arsenal perlu lebih baik dalam perlawanan pembukaan ini
sambil pasukan Gunner ini menyambut Juara Eropah Chelsea ke Stadium Emirates.
Romelu Lukaku terus mencuri tumpuan
ekoran pemindahannya daripada Inter bernilai £100 juta.
Sedia untuk bermula. Dengarkan.
Seraya bola sepak Liga Perdana kembali ke Stadium Emirates.
Meskipun disokong laungan peminat,
Arsenal terus menghadapi tekanan dan Chelsea menjaringkan gol pertama.
James sebelah kanan di kawasan penalti,
peluang terbuka bagi Lukaku, berjaya!
Bayaran yang mahal itu awal-awal lagi sudah berbaloi
dan begitu mudah dijaringkan.
Marcus Alonso, sepakan baik oleh Havertz, kini Romelu Lukaku,
sekarang pada Mount ke arah James,
yang menyumbatnya ke belakang net dengan penuh gaya.
Dua-kosong dan suasana stadium semakin tak bertenaga.
Separuh masa sekarang di Stadium Emirates,
bunyi ejekan kedengaran daripada penyokong Arsenal.
Dua. Bukan satu, dua.
Romelu begitu tinggi,
sampai kita ke belakang.
Cuba berada di hadapannya, biar dia ofsaid.
Apa penyelesaiannya?
Kita suruh sayap pergi mengawal, kepada Mason, dan awak di depan Lukaku.
Itu saja peluang yang ada.
Kalian, Lukaku sedang mengawal ketinggian garis kita.
Jika Lukaku di sini, kita di sini dan bola di sana.
Kita perlu kawal arah gerakan bola.
Kita perlu buat dia ofsaid semasa bola direbut
supaya dia terhimpit bersama.
Kita ada peluang apabila tiba, ada mata, kita perlukan gol,
kita perlukan gol sebagai pembakar semangat.
Walau apa-apa sekalipun, jangan ada sesiapa merungut,
sesiapa pun yang berjalan, faham? Mari.
Separuh masa akhir dah bermula.
Di separuh akhir perlawanan, Arsenal perlu menaikkan semangat penonton.
Saka berpeluang menjaringkan gol,
mencubanya lalu ditangkis oleh Mendy.
Pukulan yang baik.
Jauh ke belakang tiang, masuk semula dan ditanduk,
tidak, jauh tersasar, Rob Holding.
Martinelli...
Mencelah-celah,
cuba menyelitnya ke arah Aubameyang yang ofsaid.
Itu dia Auba, mengawal Mendy dengan cukup ketat.
Reece James...
Mason Mount menghantar kepada Lukaku lagi,
berjaya diselamatkan oleh Bernd Leno.
Hakikatnya,
ini bukan hari yang baik bagi Arsenal.
Masa dah tamat. Mikel Arteta masih ada banyak kerja.
Kekalahan berturut-turut dan suara pengkritik semakin kuat.
Kita ada stadium yang cantik, tapi pada hakikatnya,
semangat yang berapi-api memang tak wujud langsung.
-Buang pengurusnya sekarang. -Buang Arteta sekarang juga.
Para penyokong sangat kecewa, kami mahu Arteta dipecat sekarang.
Dia perlu keluar.
-Kosong mata. -Berilah dia masa.
Nak berapa banyak masa lagi?
-Masa apa? -Tidak!
-Saya rasa kita perlu beri dia masa. -Masa apa?
Tunggu. Kelab ini belum menjadi.
Berilah dia masa, dia muda, memerlukan sokongan kita,
jangan kecam dia kerana kalah.
Penyokong menunggu selepas perlawanan untuk memaki Pengurus Arsenal.
Arteta, itu dah cukup baguskah?
Pasukan kami muda, pasti ada saat mencabar,
itu yang kita kata, itulah lumrah bola sepak atau sukan.
Kalau menang, semua orang bersatu, kemenangan menyembunyikan segalanya.
Setelah kalah begitu, kita pasti terkesan.
Apabila keadaan tak baik,
jari mula dituding ke arah kotak pengarah
kerana orang mahukan perubahan.
Baik buruk kesudahannya, ini hakikat semua sukan profesional.
Agaknya Arsenal akan diturunkan
Arsenal takkan jadi empat teratas Kelab bahan ketawa
Memalukan
Kita perlu melalui pelbagai keadaan,
ada yang sukar, begitu ramai orang cuba menikam kita,
kritikan bakal datang.
Kita perlu terus berjuang dan yakin terhadap usaha kita.
Kami menghadapi banyak tekanan dan kritikan,
sebagai sebuah kelab, kami perlu membuktikan betapa kami bersatu hati
dan cuba lagi.
SELAMAT DATANG
MANCHESTER CITY LWN ARSENAL STADIUM ETIHAD - 28 OGOS 2021
Perlawanannya semakin sukar.
Lawan seterusnya ialah Juara Liga Perdana, Manchester City.
Mikel kembali ke kelab tempat dia menjadi Penolong Pengurus
bawah Pep Guardiola.
Permainan bermula.
Ya Tuhan. Silva sekali lagi asyik menghantar seperti biasa.
Dahsyatnya... Berjaya, masuk ke tiang belakang.
City mendahului.
Cancelo. Gündoğan sekali lagi.
Silva untuk buat jaringan.
Jaringan jenis lain, tapi tetap berjaya.
Manchester City mengukuhkan kedudukan.
Rasanya ini akan menjadi hari yang sukar bagi penyokong Arsenal.
Nampaknya Xhaka didakwa mengasari Cancelo.
Kad merah untuk Granit Xhaka.
Nasib Arsenal menjadi bertambah malang.
Nampaknya penyokong Arsenal sudah jemu
kerana mereka mencari pintu keluar.
Kami nak cuba bertanding dan melawan
dan di padang mereka tak berusaha pun dan kami masih menyanyi,
tak dengar penyokong City, boleh dengar Saka dan Rowe,
kecewa sekali, kerana semangat kami
tak sepadan dengan semangat di padang.
Jack Grealish bermain di sebelah kiri.
Grealish menentang Chambers, Grealish ke tengah.
Man City, tiga, kosong.
Hari-hari begini membuat kita merenung nasib.
Arteta perlu dibuang. Perubahan diperlukan secara keseluruhan, kelab ini dah rosak.
Rodri berjaya menghantar masuk.
Permainan pertama musim ini, teruk.
Permainan kedua, teruk. Kami masih tiada gol,
kami tak pernah hampir pun menjaringkan gol, teruk betul.
Inilah pasukan Arsenal paling teruk.
Martin Atkinson menamatkan perlawanan ini.
Amat teruk. Amat memalukan.
Saya mahupun para penyokong tak yakin dengan proses ini
malah para pemain pun tak yakin dengan proses ini.
Maaf, masanya... Dah tamat. Dia harus keluar.
Dia tak tahu siapa 11 pemain pemulanya. Dia benar-benar tak guna.
Dia akan jadi pengurus pertama yang dipecat.
Diakah yang akan membawa kita ke depan?
Rasanya tidak.
KELAYAKAN LIGA JUARA-JUARA
Selepas tiga perlawanan, jadual liga nampak buruk bagi Arsenal.
Mereka di tangga terbawah, tambahan pula,
pesaing London Utara mereka, Tottenham, mendahului liga.
Kita di tangga terbawah liga ini. Tiada gol, sembilan gol dibiarkan.
Kosong mata.
Semua orang membelasah kita.
Inilah cabaran terbesar sejak saya menyertai kelab ini.
Di saat perit begini kita mula hilang keyakinan, mula takut,
fikiran kita mula jadi kusut. Bolehkah saya mengubah keadaan?
Laratkah saya hari ini untuk masuk kerja esok
dan menyampaikan apa yang diperlukan?
Bagaimanakah caranya?
Adakah orang akan yakin dengan rancangan kita?
Kita memerlukan rakan-rakan
yang menyokong dan menaikkan semangat kita ketika dalam kesusahan.
Apa khabar?
Baik.
Kita perlukan kestabilan. Kita tak perlukan...
Sakit hati melihat begitu ramai orang cuba memecahbelahkan kita.
Kita banyak mengalami situasi itu.
Orang yang boleh dipercayai hanyalah yang sebilik dengan kita.
Saya tahu itu saja.
Kata-kata itu amat...
jarang didengari.
Memang benar.
Tapi kita terus mara ke depan.
-Ya. -Ya.
Memang tugas saya untuk tahu naratif semasa,
yang ada, tak bermakna saya percaya
atau peduli, tapi saya mesti tahu apa-apa yang diperkatakan.
Cogan kata utama kami ialah
"Pekakkan telinga, tundukkan kepala dan sentiasa saling melindungi."
Ada masanya semua orang pun memerlukan sokongan.
Sebelum jendela pemindahan tertutup, Arsenal mengambil pemain terakhir.
Kita boleh terus mula. Tomiyasu baru memuktamadkan kontrak dengan ejen itu.
Dokumen sedang ditandatangani sekarang...
Pengesahan pemeriksaan kesihatan semua okey, semua dah ada.
Nampaknya semua berjalan lancar.
Takehiro Tomiyasu, bek kanan antarabangsa berbangsa Jepun
diambil dari Bologna dengan harga 17 juta setengah paun.
Secara keseluruhan, jumlah perbelanjaan Arsenal musim ini ialah £156 juta.
Setelah kalah tiga kali berturut-turut,
Mikel mula memikirkan beberapa perubahan.
Bernd Leno ialah penjaga gol utama Arsenal selama tiga tahun,
tapi sekarang Aaron Ramsdale turut menjadi calon.
Saya tahu kedudukan saya sekarang dan kita perlu...
Untuk jadi orang teratas, kita perlu kalahkan orang teratas.
Kita perlu mementingkan diri juga kerana apabila kita nombor satu,
kita akan dikritik, tapi juga mendapat glamor dan pujian,
dan kelegaan apabila menyertai perlawanan...
Itulah yang mendorong saya.
Saya kenal Norwich, itu perlawanan besar dan saya mahu menyertai pasukan itu.
Untuk membantu pasukan ini memperbaiki keadaan.
Permulaan paling teruk Arsenal dalam sejarah Liga Perdana.
Semua orang di Colney tahu kekalahan lagi tak boleh diterima.
Hampir 100 tahun Arsenal tak pernah kalah empat perlawanan liga pertama.
Mula-mula, biar mereka bermain, contohnya, menentang...
Mulakan tanpa memberi banyak arahan,
untuk mematahkan asakan.
Kemudian lari ke garisan tengah.
Bagaimana caranya, biar mereka bermain lima minit?
Tekanan perkara biasa dalam hidupnya.
Sejak kecil hinggalah bermain di tahap tertinggi
dan kini mengurus dan melatih di tahap tertinggi,
rasanya dia tak kenal dunia lain.
Kita pergi ke empat perkara yang dibincangkan,
pertahanan, kekasaran pihak media.
Orang yang terbaik dalam bidang mereka pada tahap itu menerimanya
dan memerlukannya.
Dia amat fokus dan bersungguh-sungguh terhadap tugas yang perlu dilakukan.
Itu saja. Okey, terima kasih.
Tak dinafikan lagi bahawa ini Arsenal.
Kami mesti di tangga empat teratas.
Tentulah saya rasa tercabar kerana sakit hati juga apabila
orang mengata pengurus kami, "Dia tak mampu menghadapinya."
Bukan, mereka yang tak mampu menghadapinya.
Kalah dua kali berturut-turut, dah teruk.
Kalah tiga kali, keadaan memang sangat teruk.
Jika kita tiada mata di permulaan musim,
pasti akan diturunkan.
TUKANG GUNTING RAMBUT ARSENAL SENARAI HARGA
Umur saya 22 tahun dan kelab saya belum pernah memenangi Liga Perdana,
bapa dan bapa saudara saya pernah lihat semuanya dan sentiasa kata,
ini bukan Arsenal. "Biasanya tak begini."
Pagi.
Mikel seorang pengurus yang moden dan progresif.
Bersama pasukan pelatih,
dia tertumpu kepada menyerlahkan kekuatan setiap pemain.
Kami berbincang di pejabat dan dah lihat gambaran rancangan kami.
Yang paling utama, rekod bersih, tiada gol dan mainkan peranan awak
dan tugasan awak sebaik mungkin. Ya? Ayuh.
Ben. Awak nampak lebih agresif dalam tindakan tertentu
semasa menyerang dan mempertahan yang tiada sebelum ini,
awak perlu keluar dari sistem itu dan jadi ketua di belakang.
Pasukan kami masih muda dan entah sama ada mereka boleh menerima tekanan ini.
Jadi, saya perlu cuba mengurangkan tekanan mereka.
Syabas. Ya, Ainsley.
Mereka perlu, sekurang-kurangnya dalam kepompong kami ini,
merasai kepercayaan dan keyakinan kami terhadap mereka,
dan walau apa pun terjadi kami akan mempertahankan mereka.
Itulah pendekatan yang saya cuba ambil.
Kenapa awak pergi tadi?
Taklah. Saya tunggu.
Semasa menunggu kemudian awak pergi, apa berlaku? Dia tiada lagi di situ?
Awak perlu bercakap dengannya...
Sejak awal, saya tahu dia pengurus yang hebat.
Dia mahir dari segi taktikal.
Perincian yang diberikan amat membantu kami jadi...
Jika tiada susunan, itu bukan kreativiti. Itu cuma huru-hara.
Kita perlu membentuk huru-hara ini menjadi sesuatu,
yang menjadikannya agak rumit.
Mikel seorang yang istimewa. Saya pernah ada ramai jurulatih.
Beliau amat "ganjil" tapi secara positif
kerana beliau nampak semua perincian. Jurulatih saya sebelum ini tak begitu.
Cara beliau merapatkan hubungan pasukan serta suasana yang dia hasilkan,
amatlah bijak dan kami perlu meraih kemenangan
dan mengembalikan pasukan ini di tempat sepatutnya.
Tiga-lima-lima, bagus Aub.
Saya rasa bertuah kerana para pemain kami,
mereka benar-benar yakin dengan rancangan kami ini.
Kita perlu mula menang esok.
Jika kita kalah lagi dan tak menjaringkan gol,
kita akan menjadi permulaan terburuk Arsenal dalam sejarah Liga Perdana.
-Dalam sejarah. -Dalam sejarah Liga Perdana.
Tak. Kita akan jaringkan gol dan menang.
Saya rasa tiga, kosong atau tiga, satu.
Kenapa tiga, satu? Bermakna kita sentiasa bolos.
Tiga, kosong atau tiga satu.
Jurulatih kata, rekod bersih.
ARSENAL LWN NORWICH STADIUM EMIRATES - 11 SEPTEMBER 2021
Ramai pakar bola sepak yakin bahawa jika Mikel kalah kali ini,
inilah perlawanan terakhirnya di Arsenal.
Selesai tiga perlawanan, masih tiada gol dan sembilan bolos.
Ini perlawanan yang mesti dimenangi.
Perlawanan ini amatlah penting hari ini.
Wajib mendapat tiga mata. Jika tak dapat rekod bersih dan menang, tak boleh.
Mujur empat pemain kita dah kembali,
jadi kita ada kekuatan penuh dan harap dia memilih skuad yang betul.
-Kami ada ruang letak kereta. -Untuk Aaron Ramsdale.
Kami disuruh menyebut namanya. Kami ada ruang.
-Terima kasih. -Ya.
Keluarga Ramsdale ialah pengikut setia anak mereka, Aaron.
Hai. Helo.
-Helo. -Hai.
Mengelak daripada COVID, ibu bapa saya
hanya terlepas dua perlawanan dalam tiga empat tahun ini.
Mengetahui kehadiran mereka di ruang penonton melegakan saya.
Dia bermain.
Hei. Alamak, dah bermula.
Debut selepas hanya satu sesi latihan, pemain berusia 22 tahun
berbangsa Jepun, Takehiro Tomiyasu.
Berita hangat ialah Aaron Ramsdale dipilih dan bukan Bernd Leno
dan Ramsdale memulakan perlawanan liga pertamanya bersama Arsenal.
Dia baru saja keluar ke padang.
Saya melambai kepada ibu saya di setiap perlawanan dan saya gembira
menjadi kebanggaan mereka dan leganya mendapat sokongan mereka
kerana mereka akan beritahu sama ada prestasi saya bagus atau tidak.
Bapa saya akan beritahu.
Dia sentiasa di barisan depan.
Adakah awak akan berjaya tanpa dedikasi atau galakan mereka?
Tidak. Memang tidak.
Tak perlu tanya lebih lagi, memang tidak.
Tak mungkin saya akan duduk di sini tanpa mereka.
Bagaimana perasaannya? Itu soalan di fikiran saya.
Saya tahu dia teruja, tapi ya Tuhan.
Saya teruja sekarang.
Ini minggu yang penuh emosi bagi Mikel
dan dia sedia untuk meluahkan perasaannya kepada pasukan.
Selamat tengah hari, semua.
Hari ini, saya ingin berkongsi perasaan peribadi saya
dan sebab saya berada di sini.
Dalam banyak industri,
ada pasukan berprestasi tinggi
dan pasukan berprestasi tinggi ini digelar begitu
kerana mereka semua mempunyai ciri yang sama
iaitu mereka menunjukkan hasil.
Saya dilahirkan dengan sejenis penyakit jantung yang teruk.
Selama dua tahun, mereka berusaha menyelamatkan nyawa saya
sehingga saya berpeluang untuk menjalani pembedahan di Sepanyol.
Pasukan berprestasi tinggi, bukan bola sepak atau keranjang
contohnya, mungkin juga
sebuah pasukan kecemasan, yang menyelamatkan saya di hospital itu.
Pasukan begini perlu dikelilingi orang yang istimewa.
Sanggup bekerja 24 jam setiap hari.
Sebabnya hanya satu, mereka mencintai kerja mereka. Itu saja.
Itu yang mendorong mereka dan itu tujuan mereka.
Saya nak kongsikan sesuatu dengan kalian.
Ini saya.
Ini status emosi saya.
Empat belas hari yang lepas. Satu hingga sepuluh.
Selepas Man City, saya di sini.
Mampus, saya di sini.
Saya berasa takut.
Saya tak yakin diri.
Pihak media menghentam saya.
Tiba-tiba, saya ada benda-benda positif.
Saya ada keluarga bahagia, isteri dan tiga orang anak. Lagi satu...
Pihak atasan kelab yang sentiasa menyokong saya,
pemiliknya, lain-lain.
Perkara yang paling besar di sini.
Detik saya pergi dari sini ke sana macam ini...
Kalianlah sebabnya.
Minggu ini saya telah menemui tujuan saya, sebab saya menjadi seorang jurulatih.
Sebab saya berada dalam industri ini, bersama golongan ini.
Disebabkan itu, ini saja yang mahu saya katakan, dari hati saya...
Terima kasih banyak-banyak, semua,
kerana kalian menukarkan saat yang sukar
menjadi minggu terbaik dalam kerjaya bola sepak saya.
Yakinlah pada diri sendiri.
Kalian semua handal.
Sebagai jurulatih, saya tak nak
menyalahkan kalian di masa yang sukar ini.
Tanggungjawab saya, biar saya menghadapinya.
Ayuh.
Arsenal dan Norwich mahu melupakan tiga perlawanan awal
musim Liga Perdana ini,
dan cuba menaikkan semangat penyokong yang kecewa.
Arsenal bermula... penjaga gol, Aaron Ramsdale.
Ayuh!
Arsenal memulakan perlawanan. Sorakan gemuruh memenuhi stadium.
Tomiyasu mengejar.
Tzolis.
Bola masuk awal.
-Alamak. -Selamatkan, Aaron!
Bola merentas, tiada sesiapa di situ.
Max Aarons. Membuat percubaan.
Selamatkan, Aaron!
Berjaya diselamatkan.
Aduhai.
Kembali daripada Williams, cuba memesong, sebelah kanan kepada Pukki.
Ramsdale mengagak dengan baik.
Bagus, Aaron.
-Tolak ke tepi! -Aduhai, Aaron.
Arsenal terhalang sedikit.
Ramsdale agak hebat.
Tiada apa-apa pun, tak berhati perut betul.
Canaries terus mengikut Tzolis.
Tendangan dari jauh, jauh tersasar.
Maitland-Niles mencari Aubameyang.
Bolehkah pemain Arsenal masuk ke petak itu? Aubameyang...
Mungkin diberi kepada Saka. Mengambil defleksi... Tidak!
Bedebah.
Hanley cuba merebutnya kembali. Saka dah lolos.
Peluang untuk Arsenal...
Pasti masuk. Terkena tiang lagi. Pasti.
Aubameyang menyumbatnya masuk!
Nampaknya musim ini akhirnya bermula bagi Arsenal.
Smith Rowe datang memecut.
Ini mungkin berhasil! Krul menyelamatkannya.
Wisel akhir telah ditiup.
Lega rasanya bagi Mikel Arteta dan staf jurulatihnya.
Ya!
Masuk! Masuk cepat!
Tiga mata penting, tak lagi di tangga tercorot
dalam jadual Liga Perdana. Semoga terus meningkat selepas ini.
Perlawanan ini mencabar jiwa. Selepas tiga kekalahan,
kami datang dari tempat tercorot dan perlu membuktikan segalanya.
Rasanya mereka bermain dengan sifat dan sikap yang sangat baik.
Sejak mula lagi, kemahuan kami amat jelas.
Perlawanan yang mencabar.
Saya faham perasaan kalian.
Tekanan daripada para penonton.
Kalian semua amat hebat. Itulah sikap yang diperlukan.
Terima kasih. Bagus.
Kita pernah bercakap sebelum ini tentang hubungan
-antara pemain dan penyokong. -Ya.
Saya bersyukur kerana saya tahu ini detik yang mencabar,
tapi saya nampak penonton mahu membangkitkan semangat pasukan kami.
Penyokong belum menyukainya, tapi dia ada lebih masa.
Kerana semua perlawanan seterusnya mesti dimenangi.
Rasanya dia perlu mendapat keputusan baik di derbi London Utara.
Ramai penyokong akan berasa lebih lega, tapi masih ada tekanan padanya.
SETERUSNYA
Bayangkan menjaringkan gol di derbi London Utara.
Saya pernah menjaringkan gol di beberapa derbi di sini, saya faham perasaannya.
Hari Derbi amat penting, kami membenci Tottenham sejak lahir.
Sepanjang minggu saya membayangkan kami sedang menang.
Ini perlawanan besar-besaran.
Terlanggar palang! Diselamatkan oleh Ramsdale.
TERIMA KASIH KEPADA PEMAIN, JURULATIH DAN STAF KELAB BOLA SEPAK ARSENAL
Terjemahan sari kata oleh Faizah Asma' Mohamed Anuar
Penyelia Kreatif Nur Atiqah Jalaludin